Espoonlahden paloasema on rakennettu 1978.
**Espoonlahden paloasema** (asema numero 30) sijaitsee Espoonlahden kaupunginosassa ja se on yksi viidestä Espoon alueella sijaitsevasta vakituisesta paloasemasta. Vuonna 2002 tehdyn yhteistoimintasopimuksen mukaisesti Espoon paloasemat kuuluvat Länsi-Uudenmaan pelastuslaitokseen.

Nykyinen paloasema
------------------

Espoonlahden paloaseman osoite on Rehtorintie 2. Samassa kiinteistössä sijaitsevat myös Espoon katuylläpidon toimitilat. Rakennus on valmistunut vuonna 1978, eikä siihen ole rakentamisen jälkeen tehty kuin pieniä parannuksia. Espoonlahden paloasema on alueellisesti tärkeä myös Kirkkonummen kunnan ja Länsimetron kannalta.  Pelastuslaitoksen johtokunta onkin ehdottanut vuonna 2007 uuden paloaseman rakentamista. Nykyisen aseman on huonokuntoisuutensa lisäksi katsottu haittaavan lähellä sijaitsevaa asutusta ja se on liikenteellisesti hankalassa paikassa asuntokadun varrella, josta ei ole aina turvallista lähteä hälytykseen.

Espoonlahden uusi paloasema
---------------------------

Uuden paloaseman paikaksi on kaavailtu Sammalvuorella sijaitsevan Espoonlahden vesitornin juurusta osoitteessa Tyskaksenkaari 3. Uusi rakennus tulisi Espoonlahden vesitornin ja metron kuilurakennuksen viereen. Parempien liikenneyhteyksien vuoksi tämä sijainti laajentaa selvästi tulevan paloaseman laskennallista kuuden minuutin toimintavalmiusaika-aluetta nykyisellä tieverkolla. Hälytysajoon lähteminen huomioidaan Tyskaksenkaaren ja Nöykkiönkadun risteyksen rakentamisessa.

Uuden paloaseman rakentamisen mahdollistava kaava hyväksyttiin helmikuussa 2014. Paikka on länsiosaltaan Länsimetron työmaa-aluetta, sillä osittain tulevan paloaseman tontin alle louhitaan Länsimetron huoltotunneleita. Pelastuslaitos onkin kouluttanut henkilöstöään maanalaista pelastustoimintaa varten vuodesta 2013 lähtien. Espoonlahden paloasemahankkeen suunnitelmien on arvioitu valmistuvan kesäkuussa 2017. Tällöin rakentaminen voisi alkaa tammikuussa 2018 ja se valmistuisi joulukuussa 2018. Rakennus voitaisiin ottaa käyttöön alkuvuodesta 2019.

Aseman yksiköt
--------------

| Yksikkötunnus | Tyyppi |
| --- | --- |
| R LU 301 | Pelastusyksikkö |
| R LU 306 | Nostolavayksikkö |
| R LU 3082 | Vene |
| E LU 5231 | Hoitotason ambulanssi |

Lähteet
-------

* Pöytäkirja, Pelastuslaitoksen johtokunta 24.09.2013. Espoon kaupunki.PDF (Arkistoitu – Internet Archive)
* Hankesuunnitelma, Espoonlahden paloasema, hankenumero 1006. 25.5.2016. Espoon kaupunki. PDF (Arkistoitu – Internet Archive)

### Viitteet

1. ↑  Espoon paloasemat *www.lup.fi*.  Arkistoitu 3.3.2017. Viitattu 2.3.2017.
2. ↑  Espoon kaupunki: *Länsi-Uudenmaan pelastustoimen yhteistoimintasopimus*. Espoon kaupunki, 2002. Teoksen verkkoversio (pdf) (viitattu 2.3.2017).  (Arkistoitu – Internet Archive)
3. 1 2  Espoonlahden paloasema *lup.fi*. Länsi-Uudenmaan pelastuslaitos.  Arkistoitu 3.3.2017. Viitattu 2.3.2017.
4. 1 2 3  Pelastuslaitos hoputtaa uutta paloasemaa Espoonlahteen *Yle Uutiset*. Viitattu 2.3.2017.
5. ↑  Pöytäkirja, s. 9.
6. ↑  Hankesuunnitelma, s. 8.
7. ↑  Hankesuunnitelma, s.6.
8. ↑  Klaus Nurmi: Sammalvuoren alla jytisee pian – metrovarikko louhitaan 47 metrin syvyyteen *Länsiväylä*.  Arkistoitu 22.2.2017. Viitattu 2.3.2017.
9. ↑  Uusi paloasema Sammalvuoreen *Espoonlahti-lehti*.  30.1.2013.  Arkistoitu 3.3.2017. Viitattu 2.3.2017.
10. ↑  Espoonlahden uuden paloaseman mahdollistava kaava lainvoimaiseksi *www.espoo.fi*.  Arkistoitu 3.3.2017. Viitattu 2.3.2017.
11. ↑  LUP ja Länsimetro *lup.fi*.  13.6.2016.  Arkistoitu 3.3.2017. Viitattu 2.3.2017.
12. ↑  Hankesuunnitelma, s. 14.